Področja pristojnosti Unije, ki izhajajo iz Pogodbe (člen 168 Pogodbe o delovanju Evropske unije) Pri opredeljevanju in izvajanju vseh politik in dejavnosti Unije se zagotavlja visoka raven varovanja zdravja ljudi. Dejavnost Unije, ki dopolnjuje nacionalne politike, je usmerjena k izboljševanju javnega zdravja, preprečevanju telesnih in duševnih obolenj in bolezni ter odpravljanju vzrokov, ki ogrožajo zdravje ljudi. Ta dejavnost zajema obvladovanje močno razširjenih težkih bolezni s spodbujanjem raziskovanja njihovih vzrokov, prenosa in preprečevanja, pa tudi obveščanja o zdravju in zdravstvene vzgoje, hkrati zajema tudi nadzor nad veliko čezmejno ogroženostjo zdravja, zgodnje obveščanje o taki ogroženosti in boj proti njej.

Pristojnosti Centra (Uredba Sveta (ES) št. 851/2004) Cilji — Krepitev evropske obrambe pred nalezljivimi boleznimi, zlasti ugotavljanje, ocenjevanje in obveščanje o prisotnih in nastajajočih nevarnostih, ki jih nalezljive bolezni predstavljajo za zdravje ljudi, — zato Center zagotavlja delovanje mreže namenskega epidemiološkega spremljanja, zagotavlja znanstvena mnenja, upravlja sistem zgodnjega obveščanja in odzivanja (EWRS) ter zagotavlja znanstveno in tehnično pomoč ter usposabljanje. Naloge — Zagotavljanje delovanja mreže namenskega epidemiološkega spremljanja in krepitev mrežnih dejavnosti. Center ima specifično vlogo pri zbiranju, potrjevanju, analiziranju in razpošiljanju podatkov, — zagotavljanje verodostojnih strokovnih nasvetov, znanstvenih mnenj in študij o nalezljivih boleznih, — upravljanje sistema zgodnjega obveščanja in odzivanja; razvijanje postopkov za ugotavljanje nastajajočih nevarnosti za zdravje, — krepitev zmogljivosti držav članic pri načrtovanju pripravljenosti in pri usposabljanju, — obveščanje splošne javnosti in zainteresiranih strani o njegovem delu.

Vodenje 1 – Upravni odbor Sestava Po en član, ki ga določi vsaka država članica, dva člana, ki ju določi Evropski parlament, in trije predstavniki Komisije. Naloge Upravni odbor sprejme letni program dela in proračun Centra ter spremlja njuno izvrševanje. 2 – Direktor Imenuje ga upravni odbor s seznama kandidatov, ki ga predloži Komisija. 3 – Svetovalni forum Sestava Po en predstavnik iz vsake države članice in trije predstavniki Komisije – slednji nimajo glasovalne pravice. Naloge Forum zagotavlja znanstveno odličnost dela ter neodvisnost dejavnosti in mnenj Centra. 4 – Zunanja revizija Evropsko računsko sodišče. 5 – Organ za razrešnico Parlament na priporočilo Sveta.

Viri, ki so bili Agenciji na voljo v letu 2010 (2009) Končni proračun 57,8 milijona EUR (51 milijonov EUR) Število zaposlenih 31. decembra 2010 Odobrena delovna mesta: 200 (170) Zasedena delovna mesta: 175 (129) Druga delovna mesta: 79 (70) Skupaj: 254 (199) zaposlenih, ki opravljajo naslednje naloge: — operativne naloge: 169 (120) — upravne in podporne naloge: 85 (79)

Proizvodi in storitve, zagotovljeni v letu 2010 (2009) Spremljanje 93 (1) (191) nevarnosti z uporabo podatkovne zbirke o nevarnih nalezljivih boleznih (Threat Tracking Tool – TTT); 52 (52) tedenskih poročil o nevarnostih nalezljivih bolezni, poslanih 431 prejemnikom; zagotavljanje podpore epidemiološkemu obveščanju za 5 (5) velikih množičnih prireditev; poleg tega je Center spremljal tudi 5 prireditev izjemne narave / javnega pomena; priprava 32 (25) izhodiščnih ocen nevarnosti in 10 (6) posodobitev ocen nevarnosti; izvedba 3 (2) simulacijskih vaj za preverjanje in izboljšanje pripravljenosti in odziva na nalezljive bolezni, poleg tega še podpora 4 zunanjih vaj (Komisija, države članice); usposabljanje 80 (78) štipendistov v evropskem programu usposabljanja na področju intervencijske epidemiologije (EPIET); usposabljanje 6 štipendistov v evropskem programu usposabljanja na področju javnega zdravja in mikrobiologije (EUPHEM); 106 (2) (346) strokovnjakov s področja javnega zdravja iz 30 držav EU in Evropskega gospodarskega prostora se je udeležilo krajših modulov usposabljanja, ki jih je pripravil Center; 495 000 obiskovalcev spletne strani Centra (stran je bila uvedena leta 2009) in 70 000 prenesenih datotek; objava 34 (3) (43) znanstvenih publikacij; organizacija tretjega evropskega dneva ozaveščanja o antibiotikih, pri katerem je sodelovalo 36 (34) držav; okrepljeno spremljanje; konec leta 2010 je bilo 11 od 17 mrež namenskega epidemiološkega spremljanja vključenih v Center; objava letnega epidemiološkega poročila; objava letnih poročil o tuberkulozi, virusu HIV / AIDS-u in antimikrobni odpornosti; objava 38 (28) tedenskih biltenov o gripi / tedenskih nadzornih pregledov v zvezi z gripo za leto 2010; pripravljenih 20 (4) (50) znanstvenih mnenj na zahtevo zainteresiranih strani; organizacija četrte evropske znanstvene konference o uporabni epidemiologiji nalezljivih bolezni (ESCAIDE) v Lizboni novembra 2010 z več kot 600 (500) udeleženci; organizacija druge konference Eurovaccine s 600 (400) udeleženci; tedenska objava znanstvene revije Eurosurveillance z 12 665 spletnimi naročniki (4 300 prejemnikov tiskanega izvoda v letu 2009); 1 618 člankov o Centru, objavljenih v 49 državah po svetu.